Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: a 267/1997. (XII. 22.) Korm. rendelet 3. sz. melléklet II. Értékelési szabályok alapján].
Paragraph Index: 707

4.C TÁJÉKOZTATÓ ADATOK a befektetési szolgáltatásról — ÉRTÉKPAPÍR KÖLCSÖNZÉS A jelentés célja A jelentésben a Tpt. 168—171. §-aiban szabályozott értékpapír kölcsönzési ügyletekrõl kell információt szolgáltatni. A jelentés kitöltése A táblázatban a számviteli adatok alapján kell bemutatni az értékpapír kölcsönzéssel kapcsolatos adatokat bruttó (nyilvántartási), illetve nettó (könyv szerinti) értéken. Az 1. blokkban az értékpapír kölcsönzéssel kapcsolatos eszközök szerepelnek. A 11. sorban a kölcsönbe adónál a követelések közé sorolt, a kölcsönbe vevõvel szemben fennálló követelések értékét kell feltüntetni, a kölcsönbe adott értékpapír szerzõdés szerinti értékében fennálló értékpapír kölcsön összegében. A 111—119. sorokban a 11. sorban szereplõ követelések összegét a kölcsönbe vevõ személye szerinti megbontásban kell bemutatni. Az elismert elszámolóháznál kell feltüntetni mindazon követeléseket, amelyek az elszámolóház kölcsönzési rendszerének keretében bonyolított értékpapír kölcsönzéssel kapcsolatban keletkeznek. A 2. blokkban az értékpapír kölcsönzéssel kapcsolatos kötelezettségek vannak feltüntetve. A 21. sorban a kölcsönbe vevõnél a kötelezettségek közé sorolt, a kölcsönbe adóval szemben fennálló kötelezettségek értékét kell feltüntetni, a kölcsönbe vett értékpapír szerzõdés szerinti értékében fennálló értékpapír kölcsön összegében. A 211—219. sorokban a 21. sorban szereplõ kötelezettségek összegét a kölcsönbe adó személye szerinti megbontásban kell bemutatni. Az elismert elszámolóháznál kell feltüntetni mindazon tartozásokat, amelyek az elszámolóház kölcsönzési rendszerének keretében bonyolított értékpapír kölcsönzéssel kapcsolatban keletkeznek. A 22. sorban, ha a kölcsönzés készpénz óvadék ellenében történik, az óvadék értékét a kölcsönzési partnerrel szemben fennálló kötelezettségként kell szerepeltetni. A 3. blokkban az értékpapír kölcsönzéssel kapcsolatos mérlegen kívüli tételeket kell bemutatni. A 311—312. sorokban a saját tulajdonú kölcsönbe adott értékpapírok nyilvántartásban szereplõ értékét összesítve kell bemutatni, külön a forgatási célú értékpapírok közül kölcsönzöttekét és külön a befektetési célú értékpapírok közül kölcsönzöttekét. A 321—322. sorokban az ügyfél hozzájárulásával kölcsönbe adott, az ügyfél tulajdonát képezõ értékpapírok összesített értékét kell szerepeltetni névértéken, illetve piaci értéken. Itt kell szerepeltetni a kezelt portfolióból kölcsönbe adott papírokat is. A 3311—3312. sorokban a saját tulajdonú kölcsönbe adott értékpapírok fedezetéül a kölcsönbe vevõtõl kapott értékpapírok névértékét, illetve piaci értékét kell összesítve bemutatni. A 3411—3412. sorokban az ügyfél hozzájárulásával az ügyfél tulajdonát képezõ kölcsönbe adott értékpapírok fedezetéül a kölcsönbe vevõtõl kapott értékpapírok névértékét, illetve piaci értékét kell összesítve bemutatni. Itt kell szerepeltetni a kezelt portfolióból kölcsönbe adott papírok fedezetéül kapott értékpapírokat is. Az értékpapír kölcsönzés jövedelmezõségét bevételeit és kiadásait tárgyhavi és az év elejétõl halmozott értéken kell kimutatni. A 4. sorban az értékpapír kölcsönzéssel kapcsolatos bevételeket kell összesítve szerepeltetni. A 41—43. sorok az értékpapír kölcsönzéssel kapcsolatos, a kamat jellegû bevételek között szereplõ díjakat, valamint az egyéb pénzügyi szolgáltatás bevételei, illetve a befektetési szolgáltatás bevételei között szereplõ tételeket kell összesítve feltüntetni. Az 5. sorban az értékpapír kölcsönzéssel kapcsolatos ráfordításokat kell összesítve bemutatni. 2002/17/II. szám A 51—53. sorok az értékpapír kölcsönzéssel kapcsolatos, a kamat jellegû ráfordítások között szereplõ díjakat, valamint az egyéb pénzügyi szolgáltatás ráfordításai, illetve a befektetési szolgáltatás ráfordításai között szereplõ tételeket kell összesítve szerepeltetni.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes